શરીરમાં એસિડની માત્રાનું બેલેન્સ રાખવા માટે કૃતાર્થને ખાસ ખોરાક આપવાનું કહેવાયું. ડૉક્ટરે સ્પષ્ટ સૂચના આપી કે કૃતાર્થ મોટો થઈને ખાતો થાય ત્યારે પણ તેને દૂધ, ચોકલેટ, આઇસક્રીમ જેવી બાળકોને અતિ પ્રિય એવી કોઈ વસ્તુ ભૂલથીય ન આપવી. ત્યારથી કૃતાર્થનું ભોજન ડોક્ટર કહે એ જ હોય છે. આજે સાડા ત્રણ વર્ષનો કૃતાર્થ ભોજનમાં માત્ર ૧૦-૧૦ ગ્રામ જેટલા દાળ ભાત અને સાબુદાણાના પાપડ (ખીચિયા) તથા અમેરિકાથી મંગાવાયેલો ખાસ પ્રકારનો પાઉડર જ લે છે. જેથી તેના શરીરમાં એસિડનું પ્રમાણ યોગ્ય માત્રામાં જળવાઇ રહે. ડોક્ટરોને મત પ્રમાણે કૃતાર્થ નસીબદાર છે. નહિતર આવી બીમારી વાળા ખાસ કિસ્સા ધ્યાનમાં આવે તે અગાઉ બાળક મૃત્યુ પામી ચૂક્યું હોય છે. કૃતાર્થનો કેસ કદાચ ગુજરાતનો પહેલો જ કિસ્સો હોઈ શકે છે.